วันนี้ขออนุญาตรีวิวสรุปมื้อค่ำ กับร้านที่มีตำนานเก่าแก่ร้านนึงในพัทยา ถ้าเอ่ยชื่อ "ตังเกซีฟู๊ด" หลายคนคงจะเคยผ่านหูผ่านตากันมาบ้าง เริ่มต้นตั้งแต่สมัยอยู่ในวอร์คกิ้งสตรีท จากนัันก็มาอยู่ที่บางละมุงแถวๆวัดจิตตภาวัน และปัจจุบันมาเปิดร้านใหม่อยู่ในซอยโรงไม้ขีด(การอาชีพบางละมุง)ทางไปวัดหนองเกตุใหญ่ ที่นี่มีอาหารทะเลสดๆเป็นๆไว้คอยต้อนรับนักชิมที่จะแวะเวียนกันเข้ามาอุดหนุนทุกวัน เมนูเด่นๆก็มี แกงส้มไข่ปลาเรียวเซียว ปลาเก๋านึ่งมะนาว ต้มยำหัวปลาเก๋า จัดมาเป็นเซท 1ตัวทำได้2เมนู นอกจากนั้นก็มีพวกกุ้งราดซอสมะขาม หอยนางรมสด ยำกุ้งพล่า ปลาหมึกแดดเดียว และเมนูซีฟู๊ดอื่นๆ อิ่มอร่อยกันได้ในราคาสมเหตุสมผล สำหรับชาว ชชช.มีหมึกแดดเดียวแถมให้เป็นพิเศษด้วย แต่ยังขาดเมนูของหวานที่ต้องหามาเสริมทัพโดยด่วน สำหรับมื้อนี้ผู้เขียนและเพื่อนๆก็อิ่มหนำสำราญกลับบ้านนอนหลับสบายกันทุกคน 

พิกัด ร้านตังเกซีฟู๊ด ซอยโรงไม้ขีด(การอาชีพบางละมุง) จากพัทยาวิ่งมาตามสุขุมวิทจนถึงแยกไฟแดงก่อนถึง Fly now เลี้ยวขวาวิ่งตรงเข้ามาข้ามทางรถไฟไปประมาณ800ม.จะเจอแยกเซเว่นสังเกตป้ายตังเกซีฟู๊ด เลี้ยวซ้ายวิ่งตามทางมาจะเจอร้าน หรือจะมาทางเลียบทางรถไฟก็ได้
เวลาเปิดปิด : 11.00-22.00 น.
ที่จอดรถ : มี
เบอร์ติดต่อ : 081-3772295 / 081-4303308

